Kazimirs Šļakota

Kazimirs Šļakota (dzimis Balvu reģiona kultūrvēstures datu bāze Kaunatas pagastā) ir latviešu mežsaimnieks, sabiedriskais darbinieks un politiķis, bijušais Latvijas Augstākās Padomes deputāts (1990—1993) un Latvijas Republikas mežu valsts ministrs (1991—1995).

 Dzīvesgājums 
Dzimis  Kaunatas pagastā, kā vecākais dēls četru bērnu ģimenē, viens no brāļiem Voldemārs Šļakota, uzņēmējs un sabiedriskais darbinieks. Mācījās Kaunatas vidusskolā, tad Viļakas vidusskolā. Studēja Latvijas Lauksaimniecības akadēmijas Mežsaimniecības fakultātē.

Strādāja Viļakas mežrūpniecībā par meistaru. Pēc karadienesta Padomju armijā 1973. gadā sāka strādāt par mežzini Viļakas mežrūpniecības Liepnas mežniecībā. Pēc gada K. Šļakota kļuva par Viļakas mežrūpniecības direktora vietnieku, vēl pēc gada — par direktoru, bet 1985. gadā viņu iecēla par Balvu starpsaimniecību meža kombināta direktoru. Bijis PSKP biedrs, izstājies 1988. gadā.

Atmodas kustības laikā K. Šļakotu ievēlēja par Latvijas Tautas frontes (LTF) Balvu rajona nodaļas līdzpriekšsēdētāju, viņš izveidoja LTF Balvu nodaļas laikrakstu "Balvu Atmoda". 1990. gadā viņu atkārtotā balsošanā ievēlēja par Latvijas Augstākās Padomes deputātu no 108. Viļakas vēlēšanu apgabala, 1990. gada 4. maijā K. Šļakota balsoja par Latvijas Republikas neatkarības atjaunošanu.Latvijas Republikas Augstākās Padomes vēlēšanas  saeima.lv

Līdztekus deputāta darbam K. Šļakota bija Latvijas Republikas mežu ministrs (1991—1995) Ivara Godmaņa vadītajā valdībā. Mežu valsts ministra amatu saglabāja arī sekojošajās Valda Birkava un Māra Gaiļa vadītajās valdībās. 1995. gadā atkāpās no ministra amata.

1995. gadā K. Šļakota kļuva par "Latvijas Universālās bankas" "Rīdzenes" filiāles pārvaldnieku (1995—1997), bet 1997. gadā par AS "SEB Latvijas Unibanka" viceprezidentu.latgalesdati.du.lv Kopš 2009. gada bija Latvijas Komercbanku asociācijas konsultants, dzīvoja Žīguros.Taisnīgums ir pamats valsts attīstībai lvportals.lv 2010. gada 4. maijā

 Apbalvojumi 
2000. gadā K. Šļakotu apbalvoja ar trešās šķiras Triju Zvaigžņu ordeni un goda zīmi par piedalīšanos 1991. gada janvāra barikāžu laika notikumos.

 Literatūra 
 Tālavs Jundzis. 4. maijs: Rakstu, atmin̦u un dokumentu krājums par Neatkarības deklarāciju. Fonds "Latvijas Vēsture", 2000.

 Atsauces 

Kategorija:1955. gadā dzimušie
Kategorija:Rēzeknes novadā dzimušie
Kategorija:LKP biedri
Kategorija:Latvijas Zemnieku savienības politiķi
Kategorija:Ministru kabineta locekļi
Kategorija:LR Augstākās Padomes deputāti
Kategorija:Latvijas Biozinātņu un tehnoloģiju universitātes absolventi
Kategorija:Triju Zvaigžņu ordeņa komandieri